Da bi razumeli klimatske spremembe, se spomnite igrice "Tetris".
Že eone, Zemlja igra različico te igre s kockami ogljika.
V atmosfero vstopijo kot ogljikov dioksid iz vulkanov
razpadajočih rastlin,
dihajočih živih bitij
in površja morja.
In atmosfero zapustijo, ko jih rastline uporabijo za fotosintezo,
ko so absorbirane nazaj v ocean, ali shranjene v zemlji in sedimentu.
Ta igra tetrisa se imenuje ogljikov cikel in je motor življenja na Zemlji.
Kakšna je povezava z podnebjem?
Ko je ogljikov dioksid v zraku, čakajoč na reabsorpcijo,
ujame del sončeve toplote, ki bi drugače pobegnila v vesolje.
Zato se ogljikov dioksid imenuje plin tople grede.
Naredi odejo toplote, znano tudi kot efekt tople grede,
ki preprečuje, da bi Zemlja zmrznila kot Mars.
Več kot je kock ogljikovega dioksida, ki čakajo v atmosferi na odstranitev,
toplejša postane Zemlja.
Čeprav je količina ogljika v atmosferi
variirala skozi ledene dobe in padce asteroidov,
se je zadnjih 8.000 let oblikovalo stabilno podnebje, ki ga poznamo,
ki je omogočilo razvoj človeške civilizacije.
Ampak pred 200 leti,
smo začeli izkopavati ta stari ogljik, spravljen v zemlji.
Ta fosilna goriva, premog, nafta in naravni plin,
so narejeni iz zakopanih ostankov rastlin in živali,
ki so umrle še pred razvojem človeka.
Energija, spravljena v njih, je lahko poganjala
naše tovarne, avtomobile in elektrarne.
A kurjenje teh goriv je v Zemljino igro Tetrisa sprostilo nove kocke ogljika.
Obenem smo posekali gozdove za poljedeljstvo,
in s tem zmanjšali sposobnost Zemlje za odstranjevanje teh kock.
Od leta 1750 se je količina ogljika v ozračju povečala za 40%
in ne kaže, da se bo upočasnila.
Tako kot pri Tetrisu, več kock kot se nabere,
težje je spet vzpostaviti stabilnost.
Dodatni ogljikov dioksid v ozračju pospeši efekt tople grede
tako, da ujame več toplote blizu površine in povzroči, da se topi polarni led.
In hitreje, kot se topijo, manj sončeve svetlobe lahko odbijejo,
zato se oceani ogrevajo še hitreje.
Gladina morja se dviga, prebivalstvu na obalah grozijo poplave,
naravni ekosistemi so porušeni
in vreme sčasoma postaja vedno bolj ekstremno.
Podnebne spremembe lahko na različne ljudi in kraje vplivajo na različne načine.
Ampak, na koncu, je to igra, ki jo moramo vsi igrati.
In za razliko od Tetrisa,
tu ne moremo začeti znova in še enkrat poskusiti.